
V 
arios informacion tin riba e tor- 
menta tropical cu lo ta pasando 
cerca di Aruba y e otro islanan di Cor- 
sou y Bonaire pero caminda e mesun 
informe nan ta duna indicacionnan 
diferente di loke por spera for di awe 
nochi te cu diasabra proximo. 
“PTC 2 is expected to cross the south- 
ernmost Lesser Antilles (red: Aruba, 
Corsou y Bonaire) early Wednesday 
as a tropical depression or weak trop- 
ical storm, with additional strength- 
ening predicted as it moves across the 
southern Caribbean.” 


Pues den e noticia aki suministra 
ayera pa ‘Yale Climate Connections’ e 
experto Bob Henson ta mustra cu ta 
for di ayera caba e sistema aki mester 
a pasa cerca di Aruba y esaki lo ta un 
depresion tropical of mas debil c’un 
tormenta tropical. 
PTC 2 manera e area aki ta conoci, 
lo tin biento di 40 miya pa ora pero 
ainda e sistema no tabatin aspectonan 
pa considera esaki un ciclone tropical. 
Di otro banda “Weeronline” ta mustra 
cu e islanan ABC lo wordo someti na 
un awasero formal for di diaranson 
anochi caminda ya caba a solicita tur 
habitante di e tres islanan, pa prepara 
pa hopi awasero, biento fuerte y lama 
bruto. 
Na mes momento a sugeri pa habitan- 
tenan di e islanan sigura nan mes di 
tin suficiente cuminda, awa potabel y 
bela of flashlight den nan cas por si 
acaso y tambe a pidi pa controla pafo 
di cas cu no tin nada cu por bula bay y 
causa mas daño. 
Segun Weeronline for di diaranson 
anochi te cu e prome oranan di 
diahuebs mainta, Aruba lo sinti efecto 
di e tormenta tropical aki, mientras 
cu tin otro intancianan di tempo cu a 


pronostica cu e tormenta aki lo pasa 
cerca di Aruba den e lapso di tempo 
di diahuebs mainta te cu diasabra 
marduga. 
Weeronline tambe a publica cu e tres 
islanan ABC, ta localisa net pafo di 
e asina yama ‘hurricane belt’ pues e 
zona di actividadnan di horcan pero e 
islanan aki a yega di ser confronta cu 
varios tormenta tropical den pasado 
pero ningun horcan serio manera 
esunnan cu a pasa riba Sint Maarten, 
Sint Eustatius y Saba algun aña atras. 
E ultimo horcan cu a pasa riba e 
islanan ABC ta data for di 1877 segun 
Weeronline a informa. 
Cu Aruba lo sinti efectonan di e 
tormenta tropical aki ta algo sigur pero 


compara cu e disturbio cu a pasa dos 
siman pasa y cu despues a converti su 
mes den e horcan Ian, esun cu lo pasa 
den proximo oranan cerca di Aruba, lo 
ta mas modera, cu biento un menos 
fuerte y esaki lo no bira bay ariba 
rumbo di Cuba y Florida. 
Al contrario expertonan ta spera cu 
e lo sigui un rumbo directo pa Centro 
America caminda Nicaragua lo ta un di 
e paisnan cu e lo por alcansa cu poder 
di un horcan. 
Algun medio di comunicacion a duna 
e tormenta tropical aki e homber di 
Gonzalo pero esaki no ta oficial ainda 
ya cu e tormenta tropical no a yega e 
nivel caminda e lo por haya un nomber 
manera otro tempestadnan a haya. 


For di awe te cu diasabra 
por spera hopi awasero 

C 
orte a haya Izak Principaal culpabel di a mata e mucha 
muhe Sayuri Petronia di 29 aña. El a haya un castigo 
igual cu loke Fiscal a pidi contra dje. 
E mucha homber di 17 aña tin tres acusacion contra dj y 
subsidiaramente mas acusacion. Tin menasa contra traha- 
donan di OC; Menasa di kima cas di su mama, kiebro di cosnan 
den cas, posesion di marihuana, atraco cu violencia unda 
a uza diferente tipo di arma; posesion di arma di candela 
diferente biaha; intento pa mata den un drive by shooting y 
asesinato. 


Loke tal importante pa bisa ta cu e prome acusacion a haye 
culpabel pero no a haya castigo pa esaki door cu e tabata 
menor di edad y hopi tempo a pasa; esun na su cas no a keda 
proba e prome y esun di destruccion OM a wordo declara no 
admisibel pasobra no tin keho entrega. 
Pa e restonan si a hay’e culpabel, esta atraco unda e tabata 
complice, intento pa mata y asesinato. Apesar di su edad, 
Hues a dicidi di husgue como un adulto, basa riba conseho di 
Psycholoog. Pero el a comete delito di adultonan y e tabata 
biba su so mescos cu un adulto. Pues e por carga e huicio 
como un adulto. 


Hues a argumenta tambe cu banda di e castigo, e hoben aki 
mester haya tratamento tambe. Esaki ta necesario pa evita 
cu e por ripiti su actonan den futuro. 
Pa loke ta e caso di asesinato, e Magistrado a bisa lo siguiente: 
Hues a cuminsa pa bisa cu e ta comparti opinion di fiscal 
den e caso aki cu no por proba cu el a tira Sayuri intenciona- 
lmente pa mata. Pero cu el a pone arma direccion di cabes di 
Sayuri y a mat’e. Segun declaracion den e PV, Sayuri a bis’e 


pa no haci esey, pone arma direccion di su cabes. 
E arma, Hues a splica, tabata poni riba e mesa y el a coy 
e arma y punt’e direccion di Sayuri. “Tur hende sa cu si 
coy un arma di candela, cu bala den dje, y dirigie riba un 
persona por ta hopi peligroso.” A cita parti di investigacion 
di Polis riba e arma. Aki ta trata di un arma cu normalmente 
lo por tira automatico. Den e caso aki, mester hala e loop 
di e arma patras y ranca e trekker pa e por tira. E acusado 
mes a declara cu el a saca e peña y despues a hala e parti 
ariba. E ta bisa cu na e momentonan ey, accidentalmente su 
dede e ranca e trekker, net na momento cu e stoel a kibra. 
E ponencia aki Hues a bisa ta wordo rechasa. Pues e no ta 
considera cu e tabata un accidente e momento ey. Pa por 
tira e mester a hala e loop su direccion. Y esey el a haci, pero 
sin controla si tin bala den e loop y si e arma ta poni den 
safe. El a primi riba e gay y e bala a sali. 


E storia cu stoel a kibra, e no ta kere. E otro sospechoso den 
e caso aki no a papia nada di un stoel kibra, y na e caso no a 
haya un stoel kibra tampoco durante investigacion. 
Teniendo cuenta cu tur circunstancia, el a dicidi di bay di 
acuerdo cu e 9 aña pidi door di Fiscal. Pero tambe TBS. Hues 
a bisa cu TBS ta algo serio. Na Hulanda ningun hende kier 
haya TBS pasobra no sa ki momento ta sali liber. El a scoge 
pa esaki, esta cu banda di e castigo di 9 aña, manera fiscal a 
pidi, El a pone e TBS tambe. El a bisa cu despues cu e caba 
di sinta su castigo, e lo bay wordo interna den un centro na 
Hulanda te ora cu nan haya e ta cla pa drenta sociedad bek, 
si e ta cla. Tin hende ta keda resto di nan bida den un centro. 
Awo mester warda dos siman pa mira si e hoben ta apela e 
decision aki of no. 


Hoben di 17 haya culpabel 
di mata otro hoben 

“E 
aumentonan exorbitante aki tur por a wordo evita 
si Gabinete Wever-Croes a hedge y a sigui cu e pro- 
grama di expansion di energia renovabel di nos gobierno,” e 
lider di AVP, mr. Mike Eman a splica relaciona cu e recibonan 
exorbitante cu ta yegando cerca pueblo y comercio. 
Eman a duna algun ehempel di esnan cu a aserke cu nan 
recibonan. El a mustra riba un cuenta di un famia cu cori- 
ente na cas a subi di 617 florin pa 1.095. Casi 500 florin 
mas. Un otro famia nan cuenta di awa a subi di 144 florin 
pa 302 florin. Aki ta mira un redoblacion di e cuenta di awa. 
Otro caso di cuenta di awa di un famia a bay di 216 florin pa 
498 florin. Atrobe un redoblacion di e cuenta total. 


E Lider di AVP mr. Mike Eman por a constata cu tambe den 
comercio e aumentonan aki a dal hopi duro mes. E ta referi 
na un cuenta di coriente di un panaderia chikito cu a wordo 
comparti cu ne cu a bay di 4885 florin pa 6415 florin. Eman 
ta bisa cu ni e famianan ni e negoshinan por bay carga e 
aumentonan exorbitante aki. 


Riba su plataforma social mr. Mike Eman a expresa su preo- 
cupacion y a haya un cantidad di reaccion di pueblo cu 
ta comparti e angustia cu nan ta aden cu e cobransanan 
desproporcional aki. Riba un ehempel di un cuenta cu Eman 
a publica e reaccion tabata: “Asina mes! Na mi cas mes ta 
mescos! Y no tin caminda pa baha gasto otro caminda mas 
tampoco”. Otro a bisa: Plsss we need help. This is not normal 
anymore”. Otro reaccion tabata: “What in the name of Jesus 
is going on with this so called “one happy island.” These 
people are milking us dry. What’s next on their agenda?”. 
Otro a expresa: “Tanto cos pa paga erbij, no ta keda placa 
ni pa come. Anto riba dje tur cos a bira drasticamente caro. 
Shonnan unda nos ta bay!!!!!”. Hopi ta confirma cu nan 
tambe a haya e cuentanan halto aki: “Ma kere ta di mi so.. 


mi awa a bin mas cu dobel di luna pasa y coriente a bin fl 
300 mas cu luna pasa.. ABUSO TOTAL.”. E reaccionnan ta 
refleha un disgusto total den comunidad: “Hopi erg, costo 
di bida ta keda subi. Salario ta keda mescos. Tin compania 
cu no ta sinti pa nan empleadonan. Mester bringa pa cost of 
living increase.Y gobierno no ta sinti pa pueblo pasobra nan 
saco si ta yen yen fin di luna”. 


Eman ta bisa cu fraccion di AVP a solicita un reunion publico 
di Parlamento ya caba for di 16 di augustus pa trata e tema 
di aumento di costo di bida y e ausencia di un pakete di 
alivio manera cu otro Pais si ta ofrece. 
“Te awor ainda e reunion no por a wordo yama, pero mien- 
trastanto Gabinete Wever Croes ta sigui asota pueblo cu 
medida, aumento di awa y coriente, aumento di BBO, pago 
remedi y un aumento dramatico di costo di bida. Eman ta 
bisa cu un gobierno cu no ta cuida esnan mas vulnerabel 
den comunidad, cu no ta preocupa pa nos enfermonan, ta 
laga den abandono esnan lubida y solitario den nos comu- 
nidad, no ta un gobierno, pero un grupo cu simplemente 
ta mal uza poder pa enrikece nan mes a custia di e sudor y 
dolor di pueblo. “P’esey Aruba mester di un cambio pa un 
gobierno cu lo pone e BON COMUN como punto di guia pa 
su trabao y responsabilidad; un gobierno pa sirbi un y tur”, 
Eman ta conclui. 


Lider di AVP mr. Mike Eman: 


Recibonan di awa y coriente ta exorbitante 

S 
iman pasa AWEMainta a publica 
cu Aruparking ta bay cuminsa cu 
controlnan atrobe. Y den un conferen- 
cia di prensa diaranson dia 5 di octo- 
ber e director di Aruparking N.V. a in- 
forma comunidad riba e maneho nobo 
di Aruparking. Sr. Mohamed a spli- 
ca cu control riba parkeo lo cuminsa 
atrobe. Esaki lo sosode den fase, cum- 
insando cu un proceso di conscienti- 
sacion. Den e prome fase aki ta cumin- 
sa cu repartimento di stickers pa asina 
tur usuario por ta bon informa y con- 
sciente, pa asina tur hende tin opor- 
tunidad pa cumpli cu e reglanan di 
parkeo. 
E fase di conscientisacion lo tin un 
duracion di tres luna prome cu reac- 
tiva control di Aruparking bek unda 
cu si acaso a para ilegal, lo wordo 
sanciona. Pa awo Aruparking lo ta 
controlando 
ciudadanonan 
cu 
ta 
cometiendo infraccion door di plak un 
sticker oranje como metodo di comu- 


nica e infraccion. 
Aruparking lo controla entre 
otro e permiso di tur esnan cu 
ta parkeer den vak geel. Tambe 
lo controla si ta para malo, por 
ehempel 
stacionando 
auto 
riba acera. Parkeervak blanco 
ta destina pa esnan cu ta paga 
na un di e parkeermeters. 
Aruparking ta trahando riba 
mantenimiento di e parkeer- 
meters pa asina tur por wordo 
activa bek na comienso di 
2023. 
Pa loke ta trata sancion riba 
esnan cu ta kibra regla, riba 
esaki lo wordo dicidi proxima- 
mente. A palabra cu e raad van 
commissarissen di e empresa 
lo presenta nan conseho cerca 
Minister Ursell Arends como 


Minister di Transporte. Na su turno, 
minister lo atende esaki den conseho 
di ministers y eynan lo delibera pa 
yega na e posicion di Gobierno. Di 
e forma aki ta yega na e miho solu- 
cion pa maneha parkeo den centro di 
ciudad y pa reactiva Aruparking den 
su totalidad pa 2023. 


“Tin un demanda den comunidad 
pa un maneho di parkeo den centro 
di ciudad. Nos mester duna nos 
hendenan tempo pa custumbra cu 
Aruparking ta activo atrobe y p’esey lo 
cuminsa cu un sticker actie. Asina nos 
hendenan lo wordo conscientisa unda 
y con mag para. P’esey pa awo ainda 
no tin sancion. E decision con lo hasi 
esaki aki lo wordo tuma mas despues y 
segun nos planning,” Minister Arends 
ta enfatisa. 


Minister Arends ta priminti un 
era nobo pa Aruparking 

M 
inister di Financia Xiomara Maduro diabierna atardi laat 
a anuncia un pakete di medida cu lo percura pa gobier- 
no haya miyones adicional den caha mientras cu na ningun 
momento, gobierno a presenta un solucion pa alivia e peso 
di inflacion cu tin tur hende afecta. 


Ta otro anuncia di un gobierno cu nunca a ria di ta impone 
cualkier medida riba pueblo y diabierna esaki tabata mesun 
cos, caminda gobierno a trata na convence pueblo, cu e 
medida di aumento di BBO te na 7%, ta un bon medida y cu 
pueblo mester ta contento cu esaki. 


“In between” tambe minister Maduro a confirma cu ningun 
momento BTW for di mesa pero al contrario, aumento di BBO 
ta pa prepara e caminda pa introduccion di BTW manera cu 
a priminti Hulanda di lo haci esaki. 


Tanto gremio comercial como esun sindical a keda sorprendi 
pa e participacion repentino di gabinete Wever Croes, sin cu 
a consulta of dialoga cu ningun instancia prome di e impone 
e medida drastico aki riba henter e pais. 


Medida cu lo sigui percura pa un subida atrobe den sector 
comercial, cual lo bay afecta benta di e negoshinan aki sin 
duda, ya c’un parti di pueblo, no tin suficiente placa pa biba 
manera nan tin cu biba. 


Pa algun tempo caba a ripara cu tanto sindicato como 
comercio a cuminsa resisti decisionnan di gobierno, deci- 
sionnan cu ta contra pueblo pero realmente gobierno no 
ta atende y soluciona su problemanan. Un biaha mas no 
tabatin dialogo, no tabatin ningun acercamento di gobierno 
prome di e anuncia e medidanan diabierna siman pasa pero 
simplemente ta “yega hisa buta” y tur hende mester ta di 
acuerdo cu esakinan. 


Ningun caminda, tin un solo indicacion cu e medidanan aki 
lo haci bida di tur hende mucho mas miho, al contrario e 
unico cu lo beneficia den bista di CAft cu e medidanan aki, 


ta e propio gobierno. 
Minister Xiomara Maduro ningun momento a papia di ki luna 
trahadonan publico lo ricibi e 7.6% di nan salario cu gobi- 
erno a kita for di nan bou di pretexto incorecto y mentiroso 
mientras cu tampoco a duna un splicacion riba e asunto di 
pago di overtime cu tambe gobierno debe e sindicatonan di 
trahadonan di gobierno, un splicacion ariba. 


Gabinete Wever Croes for di 2018 no a cumpli cu palabra- 
cionnan haci cu Hulanda y firma den un protocol y awor cu 
gobierno Hulandes kier bin c’un “aanwijzing” no ta importa 
gobierno actual di castiga pueblo pa un mal maneho cu el a 
bin ta hibando pa ultimo añanan. 


Ta sigui ranca placa for di cartera di pueblo pa drecha algo 
cu mester a wordo drecha masha tempo caba cu no a wordo 
haci pero sindicatonan ta na altura cu e momento lo yega cu 
gabinete Wever Croes lo bin cu mas medida pa baha gasto 
di personal y ta un hecho cu ya Prome Minister a firma pa 
reduci e aparato publico y ta un medida cu gobierno ta trata 
di aplasa pero cu mester wordo ehecuta un dia. 


Tanto cerca algun sindicato como den sector priva, accion ta 
wordo discuti pa asina henter pueblo por resisti na e maneho 
cruel aki di gobierno y hasta algun a discuti e asunto di un 
welga general, pa pone gobierno na waterpas y evita mas 
sufrimento di pueblo. 


Welga general contra medidanan di 
gobierno ta cerca di bira realidad 

M 
ientras cu aki na Aruba tanto go- 
bierno Hulandes, CAft como gobi- 
erno di Aruba a dicidi cu lo tin cu saca 
60 miyon for di cuido medico, na Hu- 
landa autoridadnan di salud, a produ- 
ci un rapport caminda nan ta señala un 
aumento drastico pa loke ta e cantidad 
di diagnosticonan di hendenan cu lo ta 
padece di cancer. 
Ta un desaroyo cu tambe lo cana su 
curso aki na Aruba mirando sigur ora 
cu analisa e causan cu expertonan 
Hulandes ta considera e causante di e 
aumento di pashent cu cancer. 


Segun 
e 
informe 
suministra 
pa 
“Integraal Kankercentrum Nederland,” 
esta IKNL, na aña 2019 un total oficial 
di 118.000 persona a wordo informa 
cu nan tin cancer pero pa aña 2032, 
specialistanan ta anticipa cu e cantidad 
di hende cu lo tin cancer, lo aumenta te 
cu 156.000 pashent. 
Causa principal di e aumento aki, 
expertonan ta kere cu e lo tin di haber 
cu ‘biehes’ cual tambe ta un di e prob- 
lemanan cu SVB aki na Aruba ta mustra 
ariba. 


Segun cifranan acumula pa IKNL, e 
periodo aki lo mustra cu cada ora di 
dia, un total di 18 persona lo wordo 
diagnostica di ta padece di un of otro 
tipo di cancer pero na momento di haci 
e calculacion aki, expertonan Hulandes 
no a tuma na consideracion algun tipo 
di cancer, entre otro un di esunnan 
mas comun cu ta cancer di cuero pero 
tambe e periodo inicial di cancer di 
pecho. 
Fuera cu tanto na Hulanda como aki 
tambe na Aruba e grupo di hende cu 
ta birando bieu ta aumentando y ta 
conoci cu hendenan di edad, ta core 
mas riesgo di haya cancer. 
E investigacion tambe ta mustra cu loke 


ta hunga un rol importante tambe den 
e aumento di cantidad di casonan di 
cancer, ta e estilo di bida cu hendenan 
ta hiba, mustrando cu humamento di 
cigaria, bebemento di alcohol, peso 
di mas y poco ehercicio, tambe ta 
aumenta riesgonan pa sufri di cancer. 
Mesun investigacion haci ta mustra 
cu den proximo 10 aña, expertonan 
ta anticipa cu cancer di cuero lo ta e 
tipo di cancer cu mas lo aumenta ya 
cu awendia hendenan ta wordo mas 
expone na e rayonan di solo uv y 
otronan cu na Hulanda ta haci uzo di 
“banconan di solo.” 
Tambe a ser mustra cu peso di mas 
cerca hopi hende, ta percura pa prob- 
lema di higra, riñon y loke ta conoci 
como ‘galwegkanker’ y e centro di 
investigacion ta calcula cu pa 2032, un 
di cada 13 ciudadano Hulandes, lo tin 
cancer of tabatin sufri di cancer. 


POSITIVO 
Un aspecto sigur positivo di e rapport 
di IKNL ta e hecho cu nan ta anticipa cu 
e chens pa un pashent muri di cancer, 
ta birando mas y mas chikito ya cu 
awendia tin mas posibilidad pa loke 


ta tratamento di cancer mientras cu 
tambe dokternan ta descubri cancer 
den su etapa inicial cual ta haci e trata- 
mento mucho mas efectivo. 
Sinembargo na mes momento cu ta 
duna e noticia positivo aki, e centro di 
investigacion ta confirma cu aumento 
di e cantidad di diagnostico di cancer lo 
ta inevitabel y esaki sin duda lo bay tin 
su efecto riba e sector di cuido medico, 
cu ya caba ta conta cu scarcedad di 
personal. 


Pashentnan lo haya problema di 
cansancio cronico loke lo percura cu 
nan lo ta malo na cas mas cu lo normal 
y den algun caso hasta nan lo no por 
sigui traha mas loke ta trece cune 
consecuencianan financiero hopi serio 
pa nan mes como e cuido general. 
Motibonan cu e aumento anticipa di 
diagnosticonan di cancer lo no por 
wordo evita ta entre otro dor di hecho 
cu awendia hobennan ta cuminsa huma 
na un edad hopi jong of nan ta pasa 
mas ora den solo cu tur consecuencia 
cu esaki a trece cune pero ta keda na e 
propio hendenan pa nan stop di huma 
y evita cu nan peso ta aumenta di mas. 


Cantidad di diagnosticonan pa cancer 
lo aumenta barbaramente na Hulanda 


Na Aruba lo no ta diferente 

D 
urante un reunion cu e comision encarga pa ehecucion di prome fase 
di e proyecto di camera toezicht a toca e diferente fasenan di e proyec- 
to. Manera ta conoci a aproba fase 1 di e proyecto aki, caminda SETAR lo 
bay instala bastante camera den area di Hotel. Un di metanan ta pa am- 
plia e cantidad aki, pa cual motibo e comision hunto cu Minister di Husti- 
cia y Asuntonan Social Sr. Rocco Tjon lo reuni den November, cu diferente 
stakeholders di sector priva y semi publico asina pa amplia esaki y asina 
garantisa cu por percura pa cameranan pa cu infrastructura vital y dife- 
rente areanan publico. 


Trabounan preparatorio ta den pleno ehecucion, pa asina cu cameranan 
wordo instala por cuminsa na januari 2023. Banda di esaki, ta papia tambe 
di un “smart city concept”, caminda diferente sectornan lo traha hunto, lo 
tin cameranan cu inteligencia artifical pa facilita e trabou, y imagennan cu 
por wordo comparti cu Agentenan Policial atraves di e “mobile data termi- 
nals”, cual lo keda inaugura na November. 


Segun Minister Tjon, lo bay tin un ekipo multidisciplinario dedica na esaki 
so, cu lo consisti di empleadonan civil y ehecutivo. Pues, asina lo garantisa 
cu e imagennan por wordo monitoria constantemente. E personal lo traha 
den un “command center”, cual na prome instante lo ta ubica na Cuerpo 
Policial, pero despues lo haya nan propio luga na un “remote location”. 


Por ultimo, na November reunionnan lo continua como tambe e prepara- 
cionnan pa amplia e cantidad di camara. e mandatario a indica cu el a 
keda sumamente satisfecho pa wak cu e trabounan ta canando segun e 
planificacion di tempo. 


Minister Rocco Tjon: 


Proyecto di “camera 
toezicht” den pleno 
preparacion 

D 
en cuadro di diversificacion Minis- 
ter di Turismo y Salud Publico sr. 
Dangui Oduber ta comparti cu e aero- 
linea Wingo ta aumenta su vuelonan pa 
Aruba. Wingo ta operando 2 vuelo se- 
manal for di Medellin Colombia desde 1 
di october. Wingo ya caba pa un par di 
aña ta operando cu nan ruta directo for 
di Bogota. 
E vuelo for di Medellin lo ta 2 biaha pa 
siman riba diaranson y diasabra, Wingo 
ya ta operando 3 vuelo semanal riba 
diamars, diahuebs y diadomingo. Awor 
Wingo tin total di 5 vuelo semanal pa 
Aruba cu nan ta opera cu nan avion 
Boeing 737-800 cu tin un capacidad di 
186 asiento. 
Minister Dangui Oduber ta satisfecho 
con Aruba su turismo ta desaroyando, 
e di tres kwartal ta bayendo hopi bon 
caminda Aruba a recupera 94% di nos 
turismo. Tur indicacion ta mustra cu e 
ultimo kwartal ta bira uno hopi prom- 
etedor caminda Aruba por yega 100% 
di recuperacion di nos turismo den 
comparacion cu aña 2019. E aumento 
di vuelo di Wingo ta bay haci cu lo bay 
tin un aumento den e “airlift” di Latino 
America pa Aruba. 
Minister Dangui Oduber a duna di 
conoce cu diversificacion di rutanan 
den Latino America ta cuadra cu e 
maneho di Gobierno. Minister Oduber 
ta hopi satisfecho cu e trabou cu e airlift 
committee ta haciendo. 


Wingo ta inaugura otro 
Wingo ta inaugura otro 
vuelo di Medellin pa Aruba 
vuelo di Medellin pa Aruba 

A 
yera Minister Geoffrey Wever, encarga cu e colecci- 
on, procesamento y publicacion di estadistica, hun- 
to cu representantenan di Centraal Bureau Statistiek (CBS) 
y Comision di e Sistema Nacional di Estadistica (Nationaal 
Statistisch Systeem (NSS)) Commissie), mr. Marlon Faarup, 
Director di CBS, dr. Desiree Helder, Presidente di e NSS Com- 
missie y drs. Gayle Arendsz, Vice-presidente di e NSS Com- 
missie, a duna presentacion na Parlamento di Aruba over e 
pogreso di implementacion di e NSS. E Sistema Nacional di 
Estadistica ta un cooperacion entre CBS y otro productor 
di estadistica oficial cu e meta di garantisa produccion di 
un gran variedad di estadistica oficial di calidad halto, rele- 
vante y actual pa asina esaki forma e fundamento di formu- 
lacion y evaluacion di maneho y di desaroyo sostenibel. 


E informacion cu lo ser brinda door di e NSS ta un 
tool esencial pa gobierno pa fomenta bon gober- 
nacion door di desaroya y monitorea maneho di 
manera mas responsabel y uzo mas efectivo di 
e fondonan di gobierno. E NSS no ta solamente 
pa gobierno, pero e NSS ta brinda informacion 
tambe na Parlamento den nan trabou primordial 
di controla gobierno. E NSS ta tambe pa sector 
priva, mundo academico y e publico en general. 


E presentacion tabata uno hopi positivo unda 
varios Parlamentario a expresa nan sosten pa 
e proyecto NSS mirando e necesidad di esaki 


na Aruba. Tambe Parlamentarionan a haci pregunta over 
e condicionnan necesario pa implementacion di e NSS y a 
trece dilanti e necesidad pa ora di aloca fondo pa e imple- 
mentacion di NSS ta importante pa duna atencion tambe na 
alocacion di fondo pa training pa e usuarionan di e datos 
den aparato gubernamental. 
“E NSS ta un proyecto cu lo duna nos e tool pa traha maneho 
di pais Aruba na un forma mas moderno, un forma efici- 
ente, efectivo, participativo y transparente, yudando asina 
pa haci uzo di fondonan di gobierno mas efectivamente. 
Esaki ta un elemento esencial den bon gobernacion y mi ta 
spera di conta cu sosten di Parlamento di Aruba den esaki”, 
Minister Wever a comenta. 


Minister Geoffrey Wever den Parlamento di Aruba: 


E Sistema Nacional 
E Sistema Nacional 


di Estadistica ta 
di Estadistica ta 
un tool esencial 
un tool esencial 


Pa Gobierno, Parlamento, sector priva, Academia y publico en general 

D 
iaranson nos camara a capta momento cu personal di 
Aruparking tawata haciendo controlnan. Esaki ta encera 
autonan cu ta mal parkeer, pues un voorbeeld hende cu ta 
yega y parkeer con cu ta ariba dos liña. Pa basta tempo nos 
no a mira esaki. 
Nos capta momento cu den e parkeerplaats pariba di Corte 
di Husticia e oficial tawata controla e vaknan geel. 
Esaki tawata dirigi pa mira si e vehiculonan staciona den 
nan tawata registra cu por para eyden. 


A resulta cu un porcentahe halto no tawata tin vergunning, o 
sea nan no ta registra na den e sistema di Aruparking. 
Pa awor lo cuminsa cu un sticker actie, conscientisando e 
ciudadano nan aki cu ta cometiendo un infraccion pero pa 
awor no tin sancion. 
Esaki segun nos a compronde lo continua te december cu no 


ta mucho leu, y januari e controlnan oficial mes lo cuminsa. 
Autonan cu ta yega staciona ariba acera, esey tambe 
Aruparking lo bay encarga cu esaki manera tawata sosode 
den pasado. 
Pa awor lo bo haya un sticker, esey no kiermen cu bo ta haya 
un boet. 


Aruparking a cuminsa conscientisa automobilistanan, 
januari controlnan riguroso lo start bek 


N 
a 2018 Minister di Finansa a laga traha un Memoran- 
do Financiero Economico FEM cu tabata e guia pa Gabi- 
nete Wever-Croes traha pa yega na un finansa publico ba- 
lansa. E FEM a sirbi como base pa stipula un caminda pa 
yega surplus den aña 2021, pero na fin di aña 2019 caba 
Aruba a yega na e situacion di un surplus despues di 12 aña 
cu nos Pais a conoce solamente deficit presupuestario. Pa 
aña 2020 a premira un surplus di 46 miyon florin, pero des- 


tino a dicidi otro cu e pandemia di COVID cu a afecta Aruba 
su economia y finansa publico grandemente. 


E realidad financiero ta cambia 
E pandemia a cambia Aruba su panorama financiero na unda 
nos a perde un tercer parti di nos economia y cu ne Pais 
Aruba a perde 834 miyon florin na entrada den e ultimo 3 
añanan. Gobierno mester a haci un prestamo di 1482 miyon 
florin di Hulanda pa por a sigura cu Aruba su economia por a 
wanta e efecto di e pandemia, pa tur hende por tabata tin un 
entrada digno, pa sigura e stabilidad di nos fondo di seguro 
social y di salubridad y pa cumpli cu e obligacion financiero 
di Aruba den exterior. Nos Pais a cuminsa recupera, turismo 
a yega e nivel di aña 2019 y cu ne nos economia ta recupera 
grandemente y entrada pa Gobierno ta premira di yega e 
nivelnan prome cu e pandemia. Sinembargo e pandemia ta 
laga Aruba atras cu un debe grandi riba e nivel di debe cu 
tabata grandi caba. E realidad financiero di Aruba ta bolbe 
cambia y ta pone cu mester haci algun cambio na e caminda 
cu nos a scoge pa yega na un finansa publico sostenibel. 


Minister Maduro di Finansa ta informa: 


Ta preparando un 
Memorando Financiero 
Economico nobo pa Aruba 


E FEM 2 lo stipula e caminda nobo 
rumbo finansa publico manehabel 

D 
epartamento di Enseñansa Aruba (DEA), seccion exam- 
en, ta recorda cu ultimo dia pa inscribi pa Landsexamen 
MAVO, HAVO y VWO pa aña 2022 -2023 ta dia 12 di octo- 
ber 2022. 


Ken por participa? 
Landsexamen ta brinda e oportunidad pa haal un diploma di 
MAVO, HAVO of VWO na un manera flexibel. 


Un “landsexamen” ta igual na e examen di un scol secundario 
y un diploma di landsexamen MAVO, HAVO of VWO tin e 
mesun balor cu e diploma obteni via un scol secundario. 
Landsexamen ta aplica e mesun exigencianan pa examen 
(exameneisen) y e mesun “schriftelijke centrale examens”. 


Esnan cu no ta bishita scol secundario (mas) pero cu ainda 
kier haal nan diploma, como tambe esnan cu kier haal certi- 
ficado pa un of mas materia (vak) specifico por inscribi pa 
participa na Landsexamen. Esnan cu scoge pa participa na 
landsexamen no ta obliga pa haci examen den tur materia 
pareu. Bo por scoge pa haci examen y haal “deelcertificaten” 
pa un (1) of mas materia durante diferente aña escolar. Cada 
candidato tin maximo 10 aña pa haal su diploma via land- 
sexamen. 


Riba nos website ea.aw riba e pagina di Landsexamen por 
haya mas informacion di e similaridadnan y e diferencianan 


entre Landsexamen y scol secundario. 


Con pa inscribi? 
Pa inscribi mester yena formulario digital di inscripcion cu 
ta riba nos website www.ea.aw. Aki tambe lo mester upload 
un extracto di registro civil (afl. 5,-) cu no ta mas bieu cu 6 
luna. 


Mas informacion 
Pa tur informacion tocante Landsexamen mester down- 
load e “Informatiebrochure Landsexamen 2023” for di nos 
website. Bay na www.ea.aw y riba e pagina principal busca 
Landsexamen na letter (L) den e alfabet menu. 


Ultimo dianan pa inscribi pa Landsexamen 2023 


P 
rome Minsiter Evelyn Wever-Croes, den number di Gobierno di Aruba, 
ta felicita señora Nicole Hoevertsz cu recientemente a ricibi Orden Al 
Merito Deportivo Suramericano na Asuncion Paraguay. Un biaha mas, Ni- 
cole Hoevertsz ta wordo honra pa su añanan di dedicacion y amor pa de- 
porte. 


Nicole Hoevertsz den varios ocacion a eleva nomber di Aruba na nivel inter- 
nacional specialmente cu su nombracion na 2021 como Vice Presidente di 
Comite Olimpico Internacional. Gobierno di Aruba, den e mesun aña aki a 
reconoce señora Hoevertsz como ‘Muhe di Excelencia’ como gradicimento 
pa su dedicacion profesional y dinamico na deporte pa Aruba. 


“Aruba ta un isla chikito den Caribe y señora Hoevertsz a skirbi nos nomber 
Aruba den paisnan grandi internacionalmente. Pabien Nicole. Aruba ta 
orguyoso di bo. Danki pa pone nos bandera den bista di mundo henter”. 


Premier Evelyn Wever - Croes: 


Gobierno di Aruba ta felicita Nicole Hoevertsz cu e 
merito ‘Orden Al Merito Deportivo Suramericano’ 

F 
or di Federacion Suramericano de 
Levantamiento de Pesas, Aruba Am- 
ateur Weightlifting Association a ricibi un 
invitacion pa Sr. Hugo Themen partici- 
pa como referee internacional na e di XII 
Weganan Suramericano cu ta wordo teni 
for di 1 pa 15 october 2022 na e ciudad 
di Asuncion, Paraguay. En total a wordo 
invita 34 referee internacional di e con- 
tinente Continetal pa dirigi e competen- 
cia di weightlifting. Tambe Hugo a topa 
cu dos Arubiano cu a wordo invita pa tra- 
ha como referee den e Weganan cu ta Sr. 
Ronald Leito pa e deporte di L andamen- 
to y Sr. Giovanni Arends pa e deporte di 
Bodybuilding. Durante di e competencia 
di weightlifting por a wak bishita di Vice 
Presidente di COI Sra. Nicole Hoevertsz y 
Presidente di COA Sra. Wanda Broekse- 
ma cu a bin apoya e atleta di pesas Na- 
taly Geerman cu a competi riba e dia ey. 
Aruba Amateur Weightlifting Association 
ta manda palabra di pabien na Sr. Hugo 
Themen como referee internacional den 
e XII Weganan Suramericano Asuncion 
2022. 


Hugo Themen como referee na Asuncion, Paraguay 

D 
eaxo Croes a landa diasabra cu a pasa casi 35 kilome- 
ter como parti di su preparacion pa dia 19 di november 
venidero realisa e hazaña Crossing for Prevention. E evento aki 
di Punta pa Punta a acapara hopi atencion rond di Aruba y cer- 
ca nos isla ruman Corsou. Esaki ta Deaxo su ultimo long dis- 
tance swim prome cu e landa di Boneiro pa Corsou. 


“Mi ta hopi satisfecho cu e experiencia di diasabra cu a pasa” 
asina Deaxo Croes a bisa ora cu el a yega Baby Beach banda 
di 3:30 di atardi. Ta interesante pa nota cu Deaxo a cuminsa e 
trayectorio banda di 2:30 di marduga, cu ta un ora basta inusual 
ora pa landa tempo largo asina. E trayectorio di diasabra a 
dura casi 14 ora. 


E motibo cu a landa den marduga tabata pa Deaxo custuma cu 
loke lama anochi ta trece cu ne; loke e ta bay afronta tambe 
ora cu e landa di Boneiro pa Corsou. “Cuminsa marduga cu 
e trayectorio di landamento ta pa mi custuma cu scuridad di 
lama, e biento, coriente y ola. E intencion ta pa mi haci mescos 
ora mi sali marduga for di Boneiro pa Corsou”. E experiencia 
a mustra cu den oranan di anochi e lama tabata mas calmo, y 
na midi di e landamento pa Baby Beach, e lama, coriente y ola 
a bira mas brabo. 


Un momento hopi emocional durante e trayectorio a sosode na 
Mangel Halto, Pos Chiquito, unda un publico grandi a acumula y 
muchanan como parti di nan training di landamento a compaña 
Deaxo un rato den lama rumbo pa Commandeursbaai. E tabata 
un bunita vista cu ta demostra cu lama por ta un medio impor- 
tante pa nos desaroyo sano como comunidad. 
Banda di 3:30 di atardi Deaxo Croes a yega Baby Beach, cansa, 
pero satisfecho. “Mi kier a gradici nos team completo pa e entu- 
siasmo, pasion y dedicacion pa e logro di awe”, asina Deaxo a 
bisa despues di a sali for di lama. 


“Awor, nos bista ta pa Boneiro y Corsou, dia 19 di november. 
Tur nos esfuerso di landa y tur loke ta bay hunto cu esaki ta pa 
nos duna un aporte chikito na algo cu ta mishi cu nos tur, esta 
cancer. Un apelacion grandi pa henter nos comunidad, pa haci 
un donacion na e fundacionnan di cancer”, Deaxo a finalisa. 


Cu Punta pa Punta tra’i lomba, e enfoke di Deaxo y su ekipo ta 
pone awo riba e fecha 19 di november, ora cu e lo cumpli cu 
su promesa di ta e prome persona pa landa for di Red Slave na 
Boneiro pa Oost Punt na Corsou; un total di 53 kilometer. 


E sacrificio personal aki ta algo cu Deaxo a bin ta prepara 
p’e fo’i 2020 cu e meta di encurasha tur hende pa sostene e 
trabounan di prevencion di cancer haci pa Fundacion CORESA 
Aruba, Kanker Fonds Bonaire y Caribbean Prevention Center 
Curacao. 


Crossing for Prevention ta cuminsa cu su accion pa promove y 
encurasha donacion pa e fundacionnan di cancer desde awe. 
Keda pendiente pa mas update den e simannan venidero. Ya 
donacion ta posibel y ta bay directamente na e fundacionnan. 
Pa tur informacion relaciona cu Crossing for Prevention y con 
abo por aporta, por fabor bishita: www.crossingforprevention. 
com, of e pagina di Facebook: Crossing for Prevention. 
Un danki special ta bay tambe na Aruba Bank, Orco Bank, ASD, 
Cas Bon, Kooyman BV, Sun Bum, HBN Law & Tax, Alimenta, 
BITE! Communications, CR38TE, Verbum Works y demas part- 
ners cu ta aportando. 


Cu Punta pa Punta tra’i lomba 


Enfoke total di Deaxo Croes awo ta 
riba Crossing For Prevention 

S 
iman pasa colega Minister di Finansa Xiomara Maduro a 
presenta e Plan Fiscal 2023. Prome Minister Evelyn Wev- 
er - Croes ta felicita henter e ekipo cu a bin cu un plan tenien- 
do na cuenta mas tanto aspecto cu ta posibel. Den e plan ta 
cuminsa enfoca riba con pa haci finansa mas sostenibel y ta 
bin na mes momento cu compensacion considerando cu costo 
di bida ta halto na Aruba. 


Pa locual ta e compensacionnan, Prome Minister Wever - Croes 
a remarca cu tin algun cu ta hopi interesante. 
Por ehempel, e tarifa di inkomstenbelasting y loonbelasting ta 
baha cu 2%. Banda di esaki e suma liber di impuesto tambe ta 
bay subi. Te cu aworaki no ta paga impuesto pa sumanan te cu 
28 mil florin pa aña. Entrante prome di januari 2023, e suma 
aki lo bira te cu 30 mil florin. Pues cu e aumento aki y rebaho 
di tarifa, lo bay haya cu riba 36 mil persona no ta bay paga e 
belasting aki mas. Pues loke cu bo gana, esey ta loke bo ta bay 
cas cu ne, Prome Minister a splica. 


PENSIONADO 
Pa tur esnan cu ta cobra pensioen tambe tin cambionan suma- 
mente interesante. Manera ya a wordo anuncia, pensioen di 
biehes ta bay subi entrante prome di januari 2023 cu 35 florin. 
Awo lo bin beneficionan adicional, esta e reparatietoeslag 
pa pensionado ta bay subi cu 45 florin y e tarifa di impuesto 
ta bay baha cu 2%. Banda di esaki e suma liber di impuesto 


tambe ta subi te na 30 mil y pa loke ta trata parehanan casa 
cu tin pensioen di biehes, e peso di impuesto ta bay baha paso 
no ta bay conta esakinan hunto mas. 


COMERCIO 
Tambe ta mira cu Minister Xiomara Maduro a anuncia compen- 
sacion pa companianan. Companianan ta paga 25% di 
impuesto riba nan ganashi (winstbelasting), pero entrante 
prome di januari 2023 e tarifa ta baha na 22%. 
Terminando Prome Minister a expresa cu e bunita di e pakete 
aki ta, cu a traves di e plan fiscal aki, a trece cambionan di 
impuesto cu ta bay percura cu gobierno ta haya su ‘fair share’ 
mas lihe y mas efectivamente. Pero tambe ta percura pa comu- 
nidad ricibi compensacion. Entrante prome di januari 2023, 
inkomstenbelasting ta bay baha, loonbelasting ta bay baha y 
winstbelasting ta bay baha y ta spera cu esaki ta bay trece e 
alivio cu cada un persona tin mester akinan na Aruba. 


A 
ruba College Fair 2022 lo tuma luga dia 4 y 5 di no- 
vember na Renaissance Convention Center, di 12or 
di merdia te cu 6or di atardi, y lo duna tur hende cu ta 
buscando di sigui un educacion mas halto, acceso na e 
colleges,universidad y scolnan vocacional di Europa, Mer- 
ca, Canada, Latino America, Region Caribe y Aruba. 


Esaki ta habri pa tur hende, sea bo ta un studiante di EPB, 
MAVO, HAVO of VWO buscando di sigui desaroya bo mes 
riba nivel di MBO, HBO, of WO; studiante di EPI buscando 
di sigui cu un educacion mas halto; studiante di UA cu 
ta desea di sigui nan estudio of transferi pa bay afo; y 
trahadonan cu ta buscando di eleva nan educacion na e 
siguiente nivel. 


Nos ta ofreciendo te cu 2000 ticketnan gratis pa e studi- 
antenan actual; di lo contrario, e costo di pre-inscripcion 
ta Afl.5 y Afl.10 na porta. E evento aki ta un excelente 
recurso pa studiante, pa individuonan cu ta buscando 
di continua cu nan educacion pa papia directamente cu 
representantenan di institutonan y scucha oradornan riba 
tur dos dia cu presentacionnan riba diferente topico di 
estudio y guia pa un carera. 


Por registra awor na www.ArubaCollegeFair.com. Djies 
klik riba e link “Pre-registration is now open” y yena e 
formulario online pa sigura cu lo bo ricibi tur e informa- 
cionnan necesario. 
Pre-inscripcion ta habri awor. 


Aruba College Fair 2022 


Premier Evelyn Wever - Croes: 


Plan fiscal 2023 ta inclui diferente compensacion 
pa trece alivio financiero den comunidad 

B 
o kier haci e estudio pa Maestro di Enseñansa Primario 
y no tin diploma sea di havo, vwo of mbo nivel 4 pero bo 
tin minimo 21 aña? Esaki ta bo oportunidad! Tur persona cu 
tin desde 1 di september 2023 minimo 21 aña y cu kier haci 
un estudio na IPA pero no tin e diploma cu IPA ta exigi, ta 
bin na remarca pa haci e asina yama 21+ Toets. E 21+ Toets 
ta midi si un persona tin e nivel di havo cu ta necesario pa 
por studia na IPA. 
Tene na cuenta cu e 21+ Toets ta conta solamente pa e 
estudio inicial cu IPA ta ofrece 
durante  aña 2023-2024, esta e  estudio pa Maestro di 
Enseñansa Primario. 


E 21+ Toets ta consisti di tres materia entre otro: Hulandes, 
Matematica y Hende y Comunidad.  Tur informacion  di e 
21+ Toets ta riba IPA su website. Bay na www.ipaaruba.com y 
click riba 21+Toets. Akinan lo bo haya informacion tocante 
e contenido di e 21+Toets, e preguntanan mas frecuente 
haci  (FAQ) y e procedura di inscripcion. Banda di texto, tin 
diferente video cu ta contene informacion di 21+ Toets. Ta 
sumamente importante pa bo mira tur e videonan p’asina 


bo tin e informacion completo y ta bon informa. Alabes pa 
bo tin suficiente tempo pa por prepara debidamente y asina 
engrandece bo chens pa pasa e 21+ Toets cu exito.  


Fecha  importante 
E test di Hulandes y Matematica lo tuma luga diasabra 26 
di november 2022 y Hende y Comunidad diasabra 3 di 
december 2022, na IPA. Si bo pasa e testnan aki cu exito, 
bo ta bin na remarca pa participa na e test di admision 
(beroepstest). E ultimo dia pa inscribi pa e 21+ Toets ta 10 
di october 2022. Despues di e fecha aki no tin posibilidad 
mas pa inscribi. 


Inscripcion 
Tur persona cu ta interesa pa haci e 21+ Toets por inscribi 
online via e website di IPA www.ipaaruba.com . Pa por inscribi 
mester cumpli cu e pago di AWG 80,- y pone como anexo un 
copia di e comprobante di pago den e formulario digital di 
inscripcion. Tene na cuenta cu e comprobante mester tin bo 
nomber riba dje, p’asina nos sa na ken e pago ta pertenece. 
Na final bo lo ricibi un confirmacion di bo inscripcion. 


Bo no tin diploma y kier bira maestro? 21+ Toets por ta e solucion! 


Inscripcion pa 21+ Toets na IPA 
ta cera 10 di october 2022 

D 
esde luna di augustus Aruba ta conoce un comandante 
nobo na Marinierskazerne, esta Luitenant-kolonel T.A.H. 
van Wijk. Parti di su introduccion na nos isla ta conoce Aru- 
ba su Hospital y pues recientemente el a bishita HOH pa sa 
mas tocante cuido di salud na Aruba, ki servicio tur por of- 
rece, su desaroyo y kico tur marinierskazerne y nan famia 
por spera di Hospital na Aruba. 
Durante e bishita Comandante van Wijk, Adjudant A. van 
Hofwegen, Luitenant ter Zee eerste klasse mr. C.J. Hogenelst 
y Majoor arts Drs. Ilse Oud a haya un recorido na departa- 
mento di Emergencia, Bloedbank, ICU, LabHOH y Botica di 
Hospital. Ademas a papia tocante innovacion y e deseo di 
Hospital pa inverti den sostenibilidad. 


A ricibi splicacion na departamento di emergencia tocante 
tratamento di trauma, kico tur ta posibel akinan na Aruba 
y kico ta pasa ora mester manda un persona afo. Tambe na 
Bloedbank a splica e proceso di bira donante, kico ta pasa cu 
e sanger y cuanto donante falta pa tin suficiente representa- 
cion cu ta necesario pa e poblacion di Aruba. Na ICU a mira 
camber di pashent y con e coleganan por cuida un pashent 
cu e aparatonan disponibel. Ademas a papia tocante e dife- 
rente operacionnan cu ta posibel na Aruba. Na LabHOH e 
delegacion por a mira con ta yega na un diagnosis cu ta 
esencial pa detecta y asina aporta na trece solucion sea pa 
medio di antibiotica of otro tratamento pe pashent. Tambe 
a splica di e diferente departamento cu ta resorta bou di 
LabHOH. Por ultimo a pasa un rato na Botica di Hospital unda 
a papia tocante nan funcion y tarea den Hospital pero tambe 
pa algun pashent cu tin mester di cierto tipo di remedi cu 
solamente por haya na HOH. 


E bishita a clausura cu un reunion cortico unda a combersa 
riba varios topico. Jacco Vroegop, director di Hospital, a 
conta cu a trece dilanti algun di e retonan di cuido na Aruba 
ademas di e retonan mundial cu tin influencia grandi riba 
nos Hospital. Esencial den esaki ta cu colaboracion ta impor- 
tante pa pais Aruba y cu Hospital hunto cu Marinierskazerne 
por haci hopi pa nos comunidad. No solamente ta impor- 
tante pa yuda otro y pa kazerne asisti durante calamidad 
pero tambe aporta na e bienestar general sea pa habitante, 
turista y tambe esnan indocumenta. Director Jacco Vroegop 
ta spera cu pronto Marinierskazerne ta bin cu nan open dag 
atrobe y como famia “hunto nos por siña di otro, intercambia 
ideanan y brinda sosten”. 


Comandante van Wijk a comenta cu e ta sinti’e ‘welkom’ na 
Aruba y cu ya ela gusta masha mes su prome dos lunanan riba 
nos isla. Pa loke ta hospital e ta haya cu ta masha moderno 
y bunita, cu personal cordial cu por brinda cuido no sola- 
mente n’e militarnan, pero tambe n’e famia cu por acudi na 
hospital y cu e tin confiansa den e instituto pa brinda cuido. 


E Comandante y su delegacion a keda impresiona y tempo 
no tabata suficiente pa mustra tur loke tin na Hospital. 
Hunta di Directiva ta spera cu por tin un bishita mas pa asina 
tambe pasa cerca otro departamentonan esencial den HOH. 
Por mira bek riba un bishita fructifero y positivo pa HOH y 
Marinierskazerne. 


A sera conoci cu cuido na HOH y a toca tema di colaboracion 
Bishita di Comandante nobo di 
Marinierskazerne na Hospital di Aruba 

Siman pasa a tuma luga un evento 
caminda e fondo pa mehora e producto 
turistico, Tourism Enhancement Fund, 
conoci como TPEF, a conoce un logo 
nobo y como tambe nan a lansa nan 
website www.tpef.aw. 
Cu e pagina aki TPEF por tene comu- 
nidad informa riba tur e proyectonan 


cu ta wordo financia pa e fondo impor- 
tante aki pa turismo di nos Pais. Minister 
di Finansa Xiomara Maduro tabata 
presente y a haci uzo di e oportunidad 
pa gradici personalmente e hunta di 
TPEF, specialmente e dos dama profe- 
sional cu ta representa Ministerio di 
Finansa y Cultura den TPEF. Pa medio 


di e fondo aki varios proyecto ta wordo 
realisa pa mehora e producto turistico 
Aruba. 


E mandatario ta expresa palabra di 
pabien y danki na colega Minister 
Dangui Oduber pa su liderazgo na bien- 
estar di turismo na Aruba. 


Minister Xiomara Maduro: 


Fondo pa mehora e producto turistico 
ta estrena un logo nobo y un website 


N 
o tin un heroe ni un ehempel mas 
grandi cu e mayornan di un mu- 
cha. Ora muchanan ta hopi chikito nan 
ta imita tur loke nan mayornan ta haci 
y ta bisa. Mayornan ta e modelo cu nan 
ta anhela pa sigui. E muchanan ta crece 
admirando nan mama y tata sea cual sea 
e ehempel. P’esey, como mayornan nos 
mester ta consciente di e impacto cu nos 
ta crea den nos yiunan. Nos no por djis 
siña nan tocante di respet, bon mane- 
ra, etica, principio y bon habitonan; “nos 
mester duna ehempel di esakinan den 
nos estilo di bida diario.” No tin un poder 
y influencia mas grandi cu esaki. E con- 
exion y amor cu ta existi entre e mayor- 
nan cu nan yiu, ta determinante pa cu 
nan desaroyo. E ta precisamente den 
edad hoben di e muchanan, cu e mayor- 


nan tin e oportunidad pa forma e carac- 
ter, moral, habito, rasonamento y moti- 
vacion den nan. Di e mesun manera nos 
por influencia nos yiunan positivamente, 
e ta posibel pa haci net lo contrario 
tambe. Si e mayornan ta siña y modela 
un estilo di bida vulgar, inmoral y tam- 
be cu mal custumbernan, bo yiunan lo 
bira grandi y expresa y deshaci cu bo di 
e mesun manera. Hopi biaha mayornan 
y famianan ta hari ora muchanan chiki- 
to di 2-3 aña di edad ta papia palabra 
malo y ta manda hende te aya cu su pa- 
labranan grosero. Imagina bo, ki tipo di 
respet e lo tin pa bo como mayor ora e 
tin 13 aña? Ki tipo di etica e lo tin den su 
bida personal? Con e lo trata otro hende 
si semper su modelo tabata uno di mal 
ehempel? Ora e yiunan bira grandi y ta 


falta respet y bringa cu mayornan, ta pa- 
sobra nan no a haya e guia corecto na 
cas of pasobra e respet aki no a wordo 
inculca ni modela na nan. 
Cria bo yiunan y modela un estilo di bida 
cu virtud y amor. Demostra un caminda di 
decencia, humildad, respet, trabao duro, 
disciplina y control propio, pa ora nan 
bira grandi esaki por ta e fundeshi cu lo 
yuda nan tin exito den nan labor profe- 
sional pero tambe den nan relacionnan 
personal. Di e forma aki nos ta sembra 
simia nan di virtud y caracter den nos 
yiunan cu lo prepara nan pa ta ciudada- 
nonan ehemplar den nos sociedad y den 
e hogarnan cu nan ta bay forma. Siña 
nan aprecia y stima e grandinan, nan 
bisiñanan, nan cultura y nan pais. Cu 
cada gesto, palabra y guia corecto cu 
nos ta duna nos yiunan nos ta crea un 
comunidad mas fuerte y mas sigur pa un 
y tur. 


Parlamentario Marco Berlis (MEP): 
E importancia pa ta un ehempel pa nos yiunan 

D 
en cuadro di diversificacion Minister 
di Turismo y Salud Publico sr. Dangui 
Oduber ta comparti cu e aerolinea Win- 
go ta aumenta nan vuelonan pa Aruba. 
Wingo ta operando 2 vuelo semanal for 
di Medellin Colombia desde 1 di october. 
Wingo ya caba pa un par di aña ta oper- 
ando cu nan ruta directo for di Bogota. 
E vuelo for di Medellin lo ta 2 biaha pa 
siman riba diaranson y diasabra, Wingo 
ya ta operando 3 vuelo semanal riba 
diamars, diahuebs y diadomingo. Awor 
Wingo tin total di 5 vuelo semanal pa 
Aruba cu nan ta opera cu nan avion 
Boeing 737-800 cu tin un capacidad di 
186 asiento. 


Minister Dangui Oduber ta satisfecho con 
Aruba su turismo ta desaroyando, e di tres 
kwartaal ta bayendo hopi bon caminda 
Aruba a recupera 94% di nos turismo. Tur 
indicacion ta mustra cu e ultimo kwartaal 
ta bira uno hopi prometedor caminda 
Aruba por yega 100% di recuperacion 
di nos turismo den comparacion cu aña 
2019. E aumento di vuelo di Wingo ta 
bay haci cu lo bay tin un aumento den e 
“airlift” di Latino America pa Aruba. 


Diversificacion di nos turismo ta keda 
parti di e strategia y cu e vuelo adicional 
aki minister Oduber ta cumpliendo cu 
esaki. 
Minister Dangui Oduber a duna di conoce 
cu diversificacion di rutanan den Latino 
America ta cuadra cu e maneho di 
Gobierno. Minister Oduber ta hopi satis- 
fecho cu e trabou cu e airlift committee ta 
haciendo. Ban sigui avansa hunto como 
pais pa como pais nos yega y pasa e 100 
porciento di recuperacion di nos turismo 
compara cu aña 2019. 


Minister Dangui Oduber 


E aerolinea Wingo awor cu 
vuelo directo pa Medellin 


Mas diversificacion di nos turismo 

S 
igur un bishita importante caminda nos por a comparti 
cu nos grandinan, scucha loke ta preocupa nan y inter- 
cambia di idea. Di mi banda mi a gradici nan pa nan aporte 
na crea e Aruba di awe y pone pa nos e fundeshi cu ta haci 
awe tur cos posibel. 


Alabes mi a indica cu nos ta preocupa pa e situacion encuanto 
poder di compra y retonan cu nan ta encontra diariamente. 
Mi a comparti cu nan cu mi ta di opinion cu nan merece un 
bida digno y cu p’esey mes nos Fraccion ta constantemente 
den contacto cu Gobierno encuanto e reformanan andando 
caminda nos ta urgi pa tene debido cuenta cu e grupo meta 
aki. 


Durante e encuentro aki cu nan mi a accentua e hecho cu pa 
Gabinete Wever-Croes nos grandinan ta hopi importante y 
recientemente hasta a lanta un Departamento special dirigi 
riba nan. 


Alabes mi a comparti cu nan un recapitulacion specifico 
di parti di e reforma fiscal cu ta trata nos pensionadonan: 
- Pensioen di biehes lo aumenta entrante 1-1-2023 cu 35 
florin pa luna 
- Reparatie toeslag di pensionado lo aumenta entrante 
1-1-2023 cu 45 florin pa luna 
- Tarifa di impuesto riba pensioen ta baha cu 2% entrante 
1-1-2023 
- Suma liber di impuesto ta aumenta te na Afl. 30.000 (2500 
pa luna) entrante 1-1-2023, kiermen solamente esnan cu 
tin un pensioen mas halto cu 30.000 lo paga impuesto, y 
den e caso ey e tarifa lo wordo reduci. 
- Peso di impuesto riba pensioen di parehanan casa lo bira 
menos entrante 1-1-2023, pasobra lo no conta nan hunto 
mas. 


E bishita aki a yena nos cu energia y mi por bisa cu sigur e 
tawata un bishita hopi ameno cu a brinda nos e oportunidad 
pa por combersa cu e miembronan di e Grupo Kawara. 


Parlamentario Shailiny Tromp Lee: 


Nos a ricibi bishita di grupo 
Kawara na Parlamento 

WLLEMSTAD - Awor cu e deliberacionnan entre e cuater 
partnernan den Reino a yega su final na Hulanda pa te aki 
seis luna atrobe, e conclusion con todo y todo no ta nega- 
tivo cu excepcion cu algun tonalidad infantil cu a pasa pa 
critica e regimen Hulandes durante tempo di sclavitud, no 
tabata negativo. 
Na final e parlamentarionan a tuma despedida di otro di 
un manera civilisa despues di a bisa otro algun berdad den 
cara. 


Por ehempel tabatin parlamentario di Corsou cu a cues- 
tiona cu Corsou no tin participacion cu contenido den asun- 
tonan fundamental pero e reaccion di Hulanda tabata cu ta 
p’esey Corsou tin un minister plenipotenciario cu por asisti 
na reunionnan di Conseho di Minister di Reino pa pidi y haya 
informacion. 
Hopi simpatico tabata e observacion di señor Osepa kende 
a pidi permit pa papia dos palabra na Papiamento pa e 
hendenan cu na Corsou ta scucha nan. 


Awor si esey no sosode, no por culpa gobierno Hulandes. 
El a bisa cu nos bos crioyo a resona den Tweede Camer y 
cu asina ta tene cuenta cu Corsou y al final respeta Corsou 
pasobra t’asina so Reino lo tuma Corsou na serio. Osepa 
a menciona tambe cu e papel cu nos paisnan den Caribe 
a hunga den realisacion di tratadonan a haya hopi aten- 
cion pero por a nota tambe cu Corsou no tin capacidad di 


experto pa participa activamente den e tratadonan aki. 
Pero tanto bal Corsou denuncia esaki sin pone capacidad 
disponibel riba tereno di relacionnan exterior di Reino. 
Relacionnan Exterior ta un asunto di Reino riba cual tin hopi 
discusion y confusion y mester trece claridad ki papel gobi- 
erno di Corsou ta hunga den e totalidad aki. 


Pa loke ta e tratado entre Corsou y Republica Dominicana, 
Seldry Osepa tabatin como observacion cu e lasonan entre 
Corsou y Republica Dominicana ta fuerte y e trafico humano 
entre e dos paisnan ta intenso. 
E relacion interna ta masha bon y mester bira mas fuerte. 
Cu gobierno di Reino kier a haya claridad riba e fronteranan 
maritimo ta positivo pero ta haci dolor cu na final Corsou a 
perde 35 km2 di teritorio maritimo. 
Copiando e tratado cu Venezuela a Sali nos caro pasobra 
ken sa ki rikesa por tin net den e pida teritorio cu Corsou a 
perde. 


E parlamentario a splica cu miho a haci mas investigacion y 
despues core firma tratado pasobra sin investigacion nos 
por sali malamente perhudica si un dia haya petroli den e 
pida lama ey. 


Pero aparte di petroli tin asuntonan manera pescaria y 
proteccion di medio ambiente riba cual Corsou ni Reino no 
tin control. 


WILLEMSTAD - Analisando e veredicto di un homber di 
nacionalidad Surnameño cu autoridadnan di Inmigracion a 
detene na Hulanda e aña’ki y a ser’é un par di dia den cel di 
Huis van Bewaring y un parti den cel di polis, nos a haci un 
comparacion cuanto Husticia ta paga na Hulanda y cuanto 
ta paga na Corsou. 


Tin biaha buscando un informacion un bon lector ta topa cu 
informacion comun y coriente cu ta bon pa lectornan sa. 
Na Hulanda ley ta bisa cu si un tribunal ordena pa laga un 
detenido den libertad pasobra a detene inhustamente, e por 
pidi daño y perhuicio na estado. 
E tarifa pa priva un hende ilegalmente di su libertad na 
Hulanda ta € 130,- si nan ser’é den un cel di polis y € 100,- 


si ser’é den un centro di detencion. 
Na Corsou gobierno tin cu paga un persona cu nan a cera 
ilegalmente 100 florin pa dia si a ser’é den un cel di warda di 
polis y 75 florin pa dia si hibé Huis van Bewaring na Coraal 
Specht. 


Den e caso di e Surnameño, hues a ordena pa compensa 
€ 1.518 dje gastonan cu el a haci pa sali for di e situacion 
penoso pero cu gobierno tin cu paga esaki n’e persona. 
Pero e premio mas importante cu e Surnameño a gana ta 
cu e huesnan a declara e prohibicion pa drenta Hulanda di 
nobo no ta valido. 
E asunto di detencion ilegal el a gana caba y cu mester pag’é 
€ 1.620,- di daño y perhuicio. 


Corsou a entrega 35 km2 na Republica Dominicana 


Na Hulanda y na Corsou 


Tarifa cu gobierno ta paga pa detencion ilegal 

WILLEMSTAD - Hues mester a tuma decision den un caso 
‘lastig’ caminda un duo di ex empleado bendedo di cas pa e 
compania di inmobilario Remax tabatin cu cana caminda di 
corte pa haya nan comision. 
Na final nan a gana e caso y Remax mester a paga e gastonan 
legal y e caso di corte. 
Remax ta un nomber conoci riba tereno di benta y alkiler di 
cas y inmobilario na Sint Maarten. 
Un pareha di bendedo dje compania na Sint Maarten a haci 
contacto contrata Remax pa bende nan propiedad. 


Si nan bende pa menos cu USD 700.000,- e comision ta 6%. 
E bendedo y su partner despues a lanta nan mes compania 
y na september di 2018 a acerca notario pa inform’é cu 
e pareha cu tabata traha pa Remax a bende e propiedad 
#176 Oyster Pond y cu nan a representa e bendedonan y 
nan kier servicio dje notario. 
Poco dia despues Remax a laga un abogado manda un carta 


pa e ex bendedo bisando pa no uza e nomber di Remax mas 
y pa retorná cierto contractnan cu e tabatin ta atende. 
Ta trata di clientenan cu e ex bendedo di Remax a bay cu 
nan locual ta ladronicia ordinario. 
Como reaccion e ex bendedo a manda un factura pa USD 
12.411,- pa Remax pa cobra comision riba e propiedad na 
Oyster Pond pa 600.000 dollar. 
E mester haya 6% di comision for di e suma aki cu ta 36.000 
dollar cu Remax a reparti di tal forma cu e ex bendedo ta 
haya practicamente US$ 12.411,- so dje comision. 
Un detaye chikito: Remax a calcula e comision pa paga pero 
no a paga e factura. 


Pero hasta e suma di US$ 12.411 cu Remax mes a calcula, 
nan no kier a paga y a bay corte pe caso. 
Remax no kier a paga comision pasobra nan a pretende cu e 
ex bendedo no a haci nada pa gana comision. 
Ey nan a perde e caso pasobra te ex bendedo a yena tur 
dado riba e formulario. 
Con cu Remax a sapatia, burdugá y rabia, hues a aplica ley 
y a duna e ex bendedo rason pe cobra e full montante di 6% 
di 600.000 dollar. 
Hues a condena Remax pa paga tur gasto dje caso plus 
abogado dje ex bendedo. 


WILLEMSTAD - Aunke no ta un hecho di conocemento 
general cu un persona cu a nace na Surnam mester di permit 
pa drenta y forma residencia na Hulanda. 
Esey te caso for di 1975 tempo cu Surnam a bira indepen- 
diente. E situacion aki a bolbe bira di actualidad reciente- 
mente ora cu un homber Sranang Mattie a drenta Hulanda 
y nan a hib’e un centro di detencion pa check su status cu 
realmente e tabata ilegal den e pais pero autoridadnan di 
Inmigracion a comete diferente omision y eror y cu a trapa 
su derechonan humano te cu nan mester a lag’é liber. 
No solamente a lage liber pero a pag’é compensacion tambe 
pe dianan cu el a pasa preso. 
Dia autoridadnan a gar’é pa entrada ilegal na Hulanda, nan 
no a tene cuenta cu e tin famia y compañera di bida na 
Belgica. No ta Belgica e kier a drenta sino Corsou e kier a bin 
pero autoridadnan di Inmigracion no a pensa mes di aplica 
un sancion mas liviano. Esey a pone cu gran hefenan di 
Inmigracion a anulá e prohibicion pa drenta Hulanda y busca 


su permitnan. Dia autoridadnan di Inmigracion a atende cu 
e Surnameño nan a ordena su deportacion y prohibicion pa 
drenta Hulanda durante dos aña. E homber a apela tur e dos 
decisionnan. Automaticamente autoridadnan a considera su 
apelacion como un peticion pa haya compensacion finan- 
ciero. 
Dia e caso a bay dilanti hues nan a constata unda el a nace 
(Surnam 1982) y el a splica nan cu e no tin intencion di keda 
Hulanda pasobra su mama su compañera di bida ta resi- 
dencia na Belgica y Hulanda no por deport’é pa Belgica. 
Si e kier keda Europa e mester pidi permit di residencia na 
Belgica pero su permanencia na Hulanda ta ilegal. 
Autoridadnan a dicidi cu no por lag’é bay sin mas sino e ta 
disparce y a detene den un instituto pero cu ademas si nan 
orden’é pa boluntariamente e bandona Hulanda, e no ta haci 
esey. 
Ademas e no kier a keda ilegal ni na Belgica pero ta na 
Hulanda nan a bisé pe Sali bay for di unda el a bin. 
Di parti di Inmigracion nan no a menciona motibonan dicon 
no ta tolera su presencia na Hulanda y kico cu nan a puntr’é 
e la contesta. Loke ta pasa ta cu e prohibicion pa drenta 
Hulanda no tabata corecto y mester anula esaki. 
Si ta pasobra e por a huy nan a detene den un instituto, 
tabatin caminda e por a keda legalmente por ehempel cerca 
su mama. 
Aki e autoridadnan a faya di wak tur dos banda di medaya y 
riba e punto aki e Surnameño a gana. 


Despues cu el a kita for di trabou 
Ex-bendedo a gana 
caso gordo di comision 


Despues di su entrada ilegal 


Surnameño ilegal na 
Hulanda a sali liber y 
haya compensacion 

Fortaleza Pa Famia 


DESDE comienso di mundo hende tabatin problema pa 
tende, specialmente tende e Palabra di Dios. 


Adam y Eva tabata e prome dos nan cu a pasa den esey, 
pa motibo cu nan no a tende y obedece, pica a drenta 
mundo. 
E rol di diabel ta pa hende no tende y cay den su trampa 
y asina e logra di destrui bo bida. 


Maske cuanto hende papia, specialmente ora mayornan 
papia, yiunan hopi biaha no ta tende y esey ta trece hopi 
consecuencia desagradabel. 


Hesus a bisa Ami ta e Caminda, e Berdad y e Bida (Juan 
14:6).Awor hende no kier tende di Esun cu ta respon- 
sabel pa nan bida. 


2 Timoteo 4:3+4 ta bisa: Pasobra e tempo lo bini cu nan 
lo no soporta doctrina sano mas, ma al contrario pa 
satisface nan mes deseonan,nan lo acumula pa nan mes 
siñando, pa bisa nan locual nan horea cu ta kishiki kier 
tende. 


Y lo bira nan horea for di e Berdad y lo bolbe na fabula: 


E palabra ta cumpliendo manera e ta para skirbi, tin hopi 
hende kier tende solamente cosnan bunita awendia, of 
solamente palabra positivo. Pero no kier tende nada di 
arepenti y entrega nan bida na Cristo Hesus, di corec- 
cion, biba drechi, biba den santidad, sali for di inmoral- 
idad, stop di haci bofon di Dios y sali for di idolatria. 


Ta na unda a sali cu awor tin mucha homber hoben cu a 
wordo traha den e imagen y semehansa di Dios, ta pensa 
cu ta muhe nan ta y cu hasta nan por haya yiu manera 
muhe, esey ta e fabula cu Pablo ta papia di dje. 
Of diripiente mucha muhe bunita elegante, ta pensa cu 
nan por bira homber esey tambe ta parti di e fabula di 
cual Pablo a skirbi. 


Y no papia mes di homber cu muhe cu a casa y tin cantidad 
di yiu pa despues divorcia y awor diripiente pa motibo di 


duele of curason amarga, kier cambia nan status sexual, 
caminda homber ta bira muhe y muhe ta bira homber 
esey tambe ta un fabula. 


Pasobra locual ta estableci den cielo hende no por cambia 
riba tera. 
Aunke tur gobierno di mundo aproba leynan na fabor di 
tur sorto di fabula, dunando nan apoyo na e mentira del 
diablo aki, dunando derecho terenal aki na tera, na cielo 
Papa Dios ta mir’e como abominacion. 


Awor nos ta tende y mira , locual ta e asunto manera 
Generacion X cu ya caba mundo ta conociendo. 
Locual a pasa y lo sigui pasa te na e binida di Cristo cu 
hende lo sigui nenga e berdad, no kier tende y manera tin 
skirbi den Romanonan 1;24: P’esey tambe Dios a entrega 
nan na impuresa, den e pasionnan di nan curason, pa nan 
deshonra nan mes curpa. 


Tuma bon nota cu ora hende no kier tende y sali for di 
cualkier bicio of inmoralidad nan ta deshonra nan mes 
curpa. 


Pa e motibo aki Dios a entrega nan na pasionnan bergon- 
soso, pasobra nan muhenan a cambia funcion natural pa 
loke ta contra naturalesa. 


Y di mesun manera tambe e hombernan a bandona e 
funcion natural di muhe y a kima den pasion un pa otro 
homber cu homber ta comete acto nan indecente,y ta 
ricibi den na mes persona e castigo mereci pa nan eror.( 
Romanonan 1:26-27) 


Den Jeremias 7:23 ta para skirbi : Ma esaki ta loke Mi 
a ordena nan bisando: Obedece Mi bos y lo mi ta boso 
Dios y boso lo ta Mi pueblo Y boso lo cana den henter e 
caminda cu Mi ta ordena boso, pa bay bon cu boso.. 


Job 36:10 ta bisa: E ta habri nan horea pa instruccion, y 
ta ordena pa nan comberti di maldad. 


Sinceramente, Pastor Marcel Balootje 


Horea ta pa tende, 
no laga diabel hunga cu ne 


Dios tene misericordia 

Every life is noted and is cherished, 
and nothing loved is ever lost or perished. 


“Di berdad, e misericordia di Señor no ta caba nunca, 
pasobra Su Compashon nunca no ta faya. 
Tur mainta nan ta nobo; 
grandi ta Bo fieldad. 
Mi alma ta bisa: “Señor ta mi porshon, 
pesei ta den djE mi ta spera.” 
-Lamentashonnan 3: 22-24” 


Cu imenso tristesa na nos 
curason nos ta participa 
fayecimento cristianamente 
di nos ser stima. 


Dolorita Kelly 
*04.10.1927 - †28.09.2022 
viuda di † Pedro Jacobo 
Geerman 
Den ceno familiar nos a 
hiba nos mama na su ultimo lugar di sosiego. 


The LORD is my shepherd; I shall not want. 
He maketh me to lie down in green pastures: he leadeth me 
beside the still waters. 
He restoreth my soul: he leadeth me in the paths of 
righteousness for his name’s sake. 
Psalm 23 


With deep sadness we the family announces the passing of: 


Octavio 
Ramon Hodge 
Better known as Tavio 
Sunrise: April 28, 1958 - Sunset: 
September 26, 2022 


He was the 2nd son of the late: 
Mr Ramon & Mildred Hodge- 
Richardson. 


Husband: Humberto Rosabal 


Brother: Manuel Hodge and family in St, Maarten 


Sisters: Brenda Benders - Hodge in St.Maarten 
Verna Hodge in the Netherlands 
Minerva Hodge and family in St. Maarten 
Judith Brown & family 


Brother-in-law: Alphons Benders 


Uncles: Franklin Helmen & family 
Domingo Helmen & family 
Hendrick Helmen & family 
Nicolas Helmen and family. 
Lincoln George in the USA. 
Aldrick George and family in St. Lucia 
Augustus George and family in the USA 


Aunts: Norma Helmen and family 
Hilda Helmen Octavia Brown and family 
Sheila Kelly - Helmen and family in St. Maarten 
Sister Ramona George in Trinidad 


Favourite nieces & nephews: 
Laverne, Gina, Shanella, Gisline, Gino and Javier 


Special friends: Irene, Marlyn, Tera, Peter, Clemy, Colleta and 
Robert. 


Cousins too numerous to mention. 


He was related to the Hodge, Helmen, Richardson, Scot, 
Bryson, Pantophlet, Bremer, Harrigan and others too numerous 
to mention. 


May his soul rest in everlasting peace. 


The funeral will take place at the Aurora Funeral Home on 
October 7th from 2:00 PM-4:00 PM followed by interment at the 
Sabana Basora Cemetery. 


Gradicimento y invitacion 


Di profundo di nos curazon, nos ta gradici tur persona y famia 
cu di un of otro manera a mustra atencion, amor y cariño 
durante, bida, fayecimento y despedida di mi casa, nos Tata, 
Welo, Ruman y Omo. 


Epifanio Stefano Tromp 
“Fanfa, Frans, Oompie, Pief” 
Duna grasia na Señor, como E ta bon! 
Su amor ta eterno! 


Un danki special ta bai pa Praktijk Dr Van Trigt especialmente 
dr Lannoy, KWF sra Lola Geerman, Lite Life Medicab, dr van 
Niel y Susy, afdeling Radiotherapie Imsan, afdeling Oncologie 
HOH, Pastor Andres, Eltienne Yarzagaray y na un y tur cu a 
manda whatsapp y yamada telefonico. 


Un danki grandi na Aurora Funeral Home pa nan bon servicio. 


Alavez kier a invita pa 3 sacrificio di misa na Misa Santa 
Filomena na Paradera. 
Diawebs 6 di october pa 7or di anochi 
Diasabra 8 di october pa 7or di anochi 
Diadomingo 9 di october pa 5:30 di atardi 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Delbert Alexander 
*22-08-1931 - †02-10-2022 


Acto di entiero lo wordo anuncia 
despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di: 


Angel G. Senra Chara 
*14-12-2002 - †27-09-2022 


Na nomber di su: 
Mama: 
Rosalia Carabali y Santiago Hurtado 


Tata: Giovanni Senra y Marlen Imbago 


Ruman: Ingrid Senra 


Sobrino(a)nan: Samara Senra 
Gabriela Senra 


Amigonan: Brayan Mayor, Juan Esteban Diaz 
Demas amigo(a) nan cual ta mucho pa mentiona 


Primo y prima nan, tanta y omo nan, wela y welo nan, 
conocirnan. 


Demas famia: Carabali-Soto 
Senra-Chara 


Condolencia lo tuma lugar na Iglesia Pentacostal Uni- 
Di Aruba diaranson 5 di oktober 2022 di 7’or pa 9’or di 
anochi. 


Despedida lo tuma lugar na Aurora Funeral Home 
diahuebs 6 di oktober 2022 di 2’or pa 4’or di atardi. 
Cremacion lo tuma lugar despues. 


Lagrima y flornan por seca, su recuerdonan y tur loke el 
a haci y significa pa nos, cu lo keda graba pa semper 
den nos mente y curason. 


“Cerca Dios mi alma ta na paz, ta di DJ’E mi salbacion 
ta bin” 


Salmo 62:1 
Cu honda pena nos ta anuncia fayecimento 
cristianamente di: 


Sra. Carmen M. Kock-Becker 
“Tante Carmen of Tanchi Carmen” 
*16-07-1925 - †02-10-2022 


Na nomber di su: 
Yiunan: 
Rudy Kock 
Linda (Evelinda) Kock 


Ruman: 
Benigno (Benny) Becker y famia na Aruba y Hulanda 


Primo y primanan, sobrino y sobrinanan, sobre-sobrino y 
sobrinanan, cuñanan, comper, conocirnan, bisiña. 


Demas famia: 
Kock, Becker, de Cuba, Mackay, Helder, Albertus, 
Kerpens, Croes, Rasmijn, Angela, Campbell, Vieira, 
Diogo, Gomez, Sanders, Peterson, Tromp, Jansen, 
Simmons. 


Nos ta pidi disculpa si den nos tristesa nos por a lubida 
algun famia. 


Ta participa cu acto di entiero lo tuma lugar diabierna 
7 di oktober 2022 pa 4’or di atardi saliendo for di Misa 
Pro Catedral San Francisco di Asisi pa Santana Central 
Sabana Basora. 


E restonan mortal lo ta reposa for di 2’or di atardi den 
misa. 


Despues di entiero no por ricibi bishita di condolencia na 
cas 

Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 



Carmen S. Koolman 
* 8 januari 1940 - † 26september 2022 


Casa: 
†Carlos Julio Perez-Acevedo 


Yiu: 
Caroliz Julaika Perez-Acevedo 


Rumannan: 
Lindo Koolman y famia 
Juchi Koolman y Mieke Koolman y famia 
Erie Wassenaar y Susan Wassenaar y famia 
Tica Koolman y famia 
Max Koolman y Lillian Besselink y famia 


Subrinonan, primo(a)nana, amigo y conocirnan, 
bisinanan. 


Famia escoji: 
Heidee Martinez (enfermera), y 
Dr. Alberto Chacon Aponte 


Demas famia: Koolman, Croes, y Perez. 


Demas famianan, amigonan y amiganan na Curacao, 
Colombia, Merca, Hulanda. Swisa, Australia, y Venezuela. 


Ta invita pa acto di despedida cu lo tuma lugar 
Diahuebs dia 6 di oktober na Aurora Funeral Home di 7’or 
pa 9’or di anochi. 


Acto di cremashon lo tuma lugar den seno familiar. 
Despues di cremashon no ta ricibi bishita di condolencia 
na cas. 


Nos disculpa si den nos tristeza nos por a lubida cualquier 
persona. 


“The Lord is my shepherd;I shall not want. He makes me to lie down in 
green pastures; He leads me beside the still waters.” 
Psalm 23:1 


With deep sorrow we announce the death of our beloved Mother: 


Arnaud Simoña 
Sebastiana 
Sunrise: May 25th, 1969- 
Sunset:September14th, 2022 


Left to mourn her loss are: 
Ex Husband: Leroy Tulloch 


Children: Rachael Arnaud, Raquel, 
Luciana Arnaud & Uche, 
Lucien Arnaud & Kendra Hodge 


Brothers & Sisters: 
Richardo Berkel & Family,Vilma Gordon & husband 
†Inez Arnaud & family, Eric Arnaud & Ingrid Albertsz 
Ruben Arnaud &Lelene Arnaud, Wendell Gordon 


Grandchildren: Bellamy Arnaud, Skylar Arnaud 


Aunts &Uncles: 
†Laughton Arnaud & family, Joseph Arnaud &family, Ditha Arnaud & 
family, Della Weert & family, †QuendelynArnaud & family, Mary Arnaud 
& family, †Bertha Arnaud, †Evelyn Pisas& family, †John Arnaud, †Selita 
Maduro & family, †Emmely Granger & family, Vida Hassell & family, 
Ledia Hassell & family, Ezeline Hassell & family, †Melford Gordon & 
family, †Lesley Gordon, Jan Hassell & family, †Norris Hassell & family, 
†William Hassel & family 
Nieces & Nephews: 
Johan Arnaud & family, Soraida Mathew & family, Andy Berkel& 
family, Rignald Jones & family, Reynold Alee & family, Ryan Arnaud & 
family, K-ci Breell&SamathaTevreden, Joally Arnaud, Oshana Simmons, 
Shaniqua Simmons 
She was related to: 
Arnaud, Gordon, Hassell, Duinkerk, Granger, Jackson, Berkel, Murray, 
Schmidt, Sprott, Maxwell 
Close friends: 
David Alvin, Lydia Meveline, Laura (Tensi), Esme Breell, Mona 
Step son: Dwayne Tulloch 
Mane su yui : 
Chaviouska Berkel, Shark Gario, Sheldon Palmer, Edson Antonia 
Please accept our apologies if one was accidentally omitted. 
Oportunity for condolences: Wednesday 5 October 2022, from 7pm to 9 
pm, at Olive Tree Funeral Care & Crematory in Sanicolaas. 
The funeral will take place on Thursday October 6th 2022 at 2pm-4pm at 
the Olive Tree Funeral Care & Crematory in Sanicolaas. 
After the Funeral there will be no condolences at home. 

